Klokken er halv syv onsdag den 27. maj.
Vi bringer jer alle de seneste nyheder og sporten.
Vi følger en historie med verdensomspændende implikationer.
FIFA, organisationen der styrer fodbold, er under heftig kritik.
Et jordskælv har ramt det Internationale Fodboldforbund.
I maj 2015 begyndte FIFA's fundamenter at smuldre.
I den sidste time er en række topledere fra FIFA blevet anholdt for korruption.
Det blev rapporteret, at folk blev anholdt lige i magtens centrum i Zürich.
Højtstående medlemmer af FIFA's eksekutivkomite.
Vi hørte om det for et par timer siden. Hvad ved du om anholdelserne?
Det er et led i en FBI-efterforskning.
De har ransaget et af FIFA's hoteller, Baur au Lac.
Disse individer står ikke bare i spidsen for verdens største sportsgren,
men også en af de største forretninger.
I denne bil bliver en af dem ført bort fra folks blikke.
Med få minutters mellemrum hørte vi om nye anholdelser.
Vi havde arbejdet hårdt på at styre det, så det hele forløb på det rigtige måde.
Jeg husker, at jeg kørte hjemmefra og til FIFA, da jeg blev ringet op.
"Vi må mødes. Vi har et stort problem."
POLITI
Det var en meget svær dag. Den værste dag.
Folk, jeg kendte godt, var lige blevet anholdt.
Men vi kendte ikke det fulde omfang, før vi så anklagerne nogle timer senere.
Kort tid efter offentliggjorde Justitsministeriet de tiltaltes navne,
deriblandt nogle af de største navne i Eksekutivkomitéen.
De beslutter, hvor VM skal finde sted, og de styrer organisationen.
I dag rejser vi tiltale mod og har anholdt en række personer
som led i vores efterforskning af korruption i organiseret fodbold.
Når man læser anklagerne, tænker man: "Vent nu lidt."
I siger ikke bare, at de gjorde det. I giver hele FIFA ansvaret.
De 47 tiltalepunkter mod disse personer
omfatter organiseret kriminalitet, svindel og pengevask over en periode på to årtier.
Loretta Lynch og Jim Comey talte om FIFA på en måde,
som vi normalt forbinder med mafiaen eller mexikanske narkokarteller.
Hvis det justitsministerium udpeger FIFA som part i en forbrydelse, er det slut.
Hele organisationen vil kollapse.
Ingen er over eller hinsides loven.
De ville sende en besked til fodboldverdenen:
"I har ikke ryddet op i jeres hus, så nu gør vi det for jer."
Det har været et verdensmesterskab i svindel.
Og i dag giver vi FIFA det røde kort.
Pludselig faldt sløret væk, og man kunne se,
hvor meget korruption og profitmageri og grådighed og politiske rævekager,
der virkelig var bag det, de kaldte "FIFA-familien".
-Hr. Blatter? -Hr. Blatter?
Vil De træde tilbage, hr. Blatter?
Og Sepp Blatter var familiens overhoved.
Han var fodboldens Godfather.
I hans øjne var han urørlig.
I de fleste regeringer gælder det,
at hvis der rejses tiltale mod to vicepræsidenter,
ville præsidenten blive tvunget til at gå af.
Hvorfor skulle jeg det?
Det ville være at som sige, at jeg har ansvaret for alt, der sker.
Korruption var endemisk i FIFA i årtier,
helt frem til efteråret i 2015.
De havde vigtige ansvar på alle niveauer,
fra at bygge fodboldbaner til børn i U-lande
til at organisere verdensmesterskabet.
De skulle håndhæve reglerne for fodbold og beskytte sportens integritet.
I stedet korrumperede de fodboldens verden for at tjene deres egne interesser.
Men det er ikke sandt. Det er opdigtet.
Der er ingen korruption i fodbold.
RØDT KORT TIL FIFA
Han gjorde intet for at stoppe eksprestoget.
Min samvittighed er ren.
Jeg kan ikke have ansvaret for det.
FIFA blev ren gift. FIFA blev en kriminel organisation.
Jeg har gjort et godt stykke arbejde i FIFA.
Kom så, FIFA!
Jeg vidste ikke, hvor meget magt de havde. At de styrede regeringer og banker.
Jeg troede bare, de lavede reglerne.
At være medlem af FIFA er som at være i en hemmelig have.
Den uskrevne regel er, at du kan gøre, som du vil.
Du er sportsverdenens herre, og mere magtfuld end politkere og andre,
fordi de kommer og går, men du beholder dit job år efter år.
Med hensyn til anholdelserne er det endnu et forsøg fra USA's side
på at udbrede sin magt over andre lande.
Qatar!
Vi var lamslåede.
Min reaktion var, at de havde købt det.
Vi og FIFA var under angreb.
Angrebene kom fra venstre, højre og midten.
Mit navn vil altid være synonym med "korruption".
Det er fortællingen om FIFA's historie, som delvist også er fodboldens historie,
og om, hvordan korruption slår rod forskellige steder i verden.
Det er stadig sportens største korruptions-skandale nogensinde.
FIFA har det store privilegium at stå for verdens bedste sportsgren.
Folk forelsker sig i den, når de er helt små,
og elsker den resten af livet.
Men de har en vigtig opgave med at beskytte sportens værdier.
Man er meget lykkeligere,
hvis man ikke kender til de beskidte ting, der sker i fodbold,
og man bare elsker sporten og støtter sit landshold af uskyldig kærlighed.
Men samtidig kan de fleste fodboldfans føle det,
hvis der er noget galt.
RUSLAND
En normal fan vil se fodbold og være med i VM.
Han vil se sine helte spille, Ronaldoerne og Messierne.
Han er ligeglad med interne kampe i FIFA.
Han ved, at FIFA er korrupt, og han er træt af det.
Man kan spørge, hvorfor en fan skal tage sig af bestikkelse i sport?
Det skal vi, fordi sport giver verden en illusion af,
at det stadig er behageligt, fair, underholdende og rent.
Det passer ikke, men illusionen er der.
Hvis vi ikke bekæmper korruption i sport, bør vi slet ikke bekæmpe det.
For at forstå, hvordan korruption slår rod i fodbold rundt om i verden,
skal vi tilbage til FIFA's oprindelse.
FIFA blev dannet af syv europæiske fodboldforbund i 1904,
og alle var amatører. Der var ingen penge i det.
Og det bygger på en idealisme om at spille mod hinanden.
De ville gøre fodbold til en positiv kraft.
1938 FIFA VM FOR HERRER
I de følgende årtier spredte fodbold sig over hele verden,
selvom FIFA længe forblev en meget lille organisation.
I årevis lå det bare i en kontorbygning i centrum af Zürich,
uden sit eget hovedkvarter.
Det var en organisation for amatører indtil 1974.
FIFA's præsident på det tidspunkt
var en kendt engelsk fodboldadministrator ved navn Stanley Rous,
som blev udfordret af brasilianeren João Havelange.
Jeg har den største respekt for Sir Stanley.
Og når man går ind i et valg,
er man ikke fjender, kun midlertidige modstandere.
Han var verdens mest berømte brasilianer.
João Havelange havde været olympisk svømmeatlet.
João Havelange var præsident for det brasilianske sportsforbund.
Han var meget interesseret i sport.
Han vidste, at hans viden om sport
kunne forvandles til politisk magt.
Han blev holdt orienteret om den politiske situation i FIFA.
Han så, at der var muligheder.
Ville det være skidt for fodbold, hvis Brasilien fik posten?
-Jeg ville nok være lidt bekymret. -Hvorfor?
I betragtning af den måde, som jeg har set, at de…
Deres holdning til fodbold og sport er en helt anden end vores.
Stanley Rous begik nogle store fejl på den internationale scene.
Især var der hans tolerante holdning
overfor apartheid og Sydafrika og deres medlemskab af FIFA.
KUN FOR HVIDE
Han er ikke afholdt i Afrika.
Folk ser Stanley Rous som del af det britiske imperie,
som blokerer for fremskridt i de afrikanske lande,
der slås for deres uafhængighed.
Havelange sagde: "Så længe de har apartheid,
vil Sydafrika være bandlyst fra FIFA, hvis jeg bliver valgt."
Havelange førte en meget kløgtig valgkamp,
og det er her, det Politiske med stort P begynder.
Hvert lands fodboldforbund har én stemme i FIFA præsidentvalg.
Så der bliver stemt i hele verden, især i Afrika,
og João Havelange forstod, at hvis man skulle vinde det valg,
vil det ikke skade, hvis man lover dem at der vil være…
ressourcer og penge til udvikling af spillet i deres egne lande.
Så var der også mistanken om, at han havde penge med,
og at de berømte pakker, de brune kuverter,
blev uddelt til de delegerede på hotellet i Frankfurt
i dagene forud for kongressen.
Selvfølgelig skete det. Det er helt sikkert.
FIFA'S KONGRES 11. JUNI 1974
Ærede delegerede, hr. Havelange har fået 68 stemmer,
og sir Stanley Rous 52.
FIFA's nye præsident er hr. Havelange.
Valget af João Havelange var et vendepunkt for FIFA.
Den brasilianske industrimagnat
havde erstattet den blazer-klædte engelske dommer.
Det var uventet og chokerende.
Havelanges ankomst til FIFA symboliserede kapitalismens ankomst,
i den forstand, at identiteten ændrede sig
fra at være som en klub for venner, europæere med interesse for spillet,
til at blive en forretning.
Kort efter mit valg som præsident for FIFA
havde jeg to særligt ambitiøse projekter i tankerne.
De skulle især gavne ungdommen og den tredje verdens lande.
Havelange havde lovet at arbejde mere for udvikling, især i Afrika.
Men problemet var, at FIFA ikke havde ret mange penge til de programmer.
Det var der, at Sepp Blatter kom om bord.
I oktober 1974 kontaktede FIFA mig og sagde:
"Havelange leder efter en, der kan udvikle spillet."
Og jeg hørte: "FIFA."
Jeg sagde: "Jeg spiringer ind i FIFA."
Jeg mødte Havelange.
En stor, høj mand. Det er nemt at være høj foran mig.
Jeg har aldrig været højere end Messi. 170, 169.
Så det er nemt at være høj.
Og han så på mig og sagde:
"Har du lyst til at arbejde sammen med mig?"
Jeg sagde: "Ja, hr. præsident."
Håndtryk. Og han sagde: "Du er ansat."
Jeg havde opnået mit ønske om at arbejde for fodbold og med fodbold.
Men jeg kan ikke udvikle spillet alene. Jeg har brug for hjælp.
FIFA havde ingen penge.
Så jeg henvendte mig til Coca-Cola og fremlagde ideen for dem,
og der var en mand, der sagde:
"Jeg har lyttet til dig, men hvor mange flasker Coca-Cola kan du sælge?"
Jeg sagde: "Det handler ikke om at sælge Coca-Cola,
men om at to store organisationer
kan gå sammen til fordel for ungdommen."
I 1976 afholdt vi en pressekonference
for at præsentere støtten fra Coca-Cola
til FIFA's udviklingsprogrammer og ungdomsturneringer.
Han var den første, der brugte sponsorater til moderne udviklingsprogrammer.
Det var revolutionerende.
Coca-Cola støttede FIFA's Coca-Cola-program, som det hed.
Det var begyndelsen på det moderne FIFA.
Og da vi først havde Coca-Cola, fulgte alle de andre.
Adidas sagde: "Vi giver udstyret."
Og så fik vi kontrakten med KLM.
Og det sker i de første fire år med Havelange.
De sælger store sponsorater for første gang.
Efterfølgende så man mange andre store mærker
begynde at gå ind i fodbold og støtte VM i 1978.
Og FIFA tjener store penge.
Fodbold blev et produkt.
Så får man jo åbenlyst helt automatisk berøring med politik.
Jeg er sikker på, at Argentina vil være en fremragende VM-vært.
Økonomisk er det et rigt land.
Det har de rette økonomiske betingelser for at vi kan skabe et perfekt VM.
VM i 1978 var et enestående øjeblik i sportens og i den politiske historie,
fordi det gav FIFA en mulighed for at sprede sine finansielle vinger,
men også en mulighed for at slå sig sammen
med de mest frastødende politikere, man kan forestille sig.
I 1976 var Argentina blevet overtaget
af en fascistisk, voldelig, brutal gruppe af militærfolk.
De var ansvarlige for grusomheder og forsvindinger.
General Videla, en meget streng mand, styrede Argentina på det tidspunkt.
Militærjuntaen indfangede dissidenter,
satte dem på fly og helikoptere og smed dem i Rio de La Plata.
De knuste alle modstand.
Det var en rædsom begivenhed i moderne verdenshistorie.
Diktaturet var en katastrofe for landet.
Det bragte os stor smerte.
Og VM blev ikke aflyst, selvom landet havde økonomiske problemer.
Præsidentens ord tjente blot som endnu en forsikring for os.
Derfor rejser vi meget tilfredse og glade herfra.
Der er et moderne ord for brutale eller uretfærdige regimer,
som glorificerer eller renser deres eget image ved hjælp af fodbold,
og det ord er "sportswashing".
Man hvidvasker sit image ved hjælp af sporten.
Det mest berømte eksempel er Hitlers olympiske lege
i 1936 i Berlin.
VM i Argentina er en nøjagtig kopi af 1936.
Vi opfordrer fodboldspillerne,
tilskuerne og verdenspressen til at boycotte kampene.
Der var en stor kampagne for et boykot, men intet land boykottede det.
Argentina! Argentina!
Argentina kom i finalen med et fantastisk hold.
En af stjernerne var Mario Kempes,
som spillede med sokkerne om anklerne på en meget farverig måde. Langt hår.
Han undgik tre tacklinger og driblede forbi målmanden.
Det var nervepirrende.
Og Argentina vandt VM.
Det var de første lykkelige øjeblikke, jeg husker som et fællesskab.
Vi gik fra eufori til sorg,
da vi efter militærstyrets fald opdagede, hvad der var sket i de år,
og hvordan vi blev brugt som marionetdukker.
Jeg afholdt det der, fordi det var sport, ikke politik.
Det var velorganiseret, meget disciplineret og et fantastisk VM.
Havelange sagde selv, at man ikke skulle blande fodbold og politik.
At FIFA er en upartisk og upolitisk organisation.
João Havelange afholdt et VM på Stadium Monumental de Núñez,
kun 500 meter fra den Argentiske Flådeskole,
hvor modstanderne af diktaturet blev tortureret og dræbt.
"Jeg praktiserer ikke politik."
Forstår du?
Han praktiserer den værste slags politik.
Den slags, der støtter diktaturer.
Sportswashing er et stort problem nu,
og når man ser tilbage på verdensmesterskabet i 1978,
de olympiske lege i 1936 og nutiden,
bliver det endnu mere foruroligende.
Sporten tillader sig selv
at blive købt af regimer, der krænker menneskerettighederne,
i stedet for at bruge sin magt til at gå imod dem.
Og Argentina var et forbillede for, hvordan man gør det.
ZÜRICH, SCHWEIZ
I denne historie om, hvordan korruptionen slår rod i FIFA,
er der øjeblikke med arvesynder,
hvor folk gør noget korrupt, som derefter bliver endemisk,
og dette tidspunkt efter verdensmesterskabet i Argentina
er virkelig et af de øjeblikke.
Der er folk, der mener, at Havelange bør anerkendes
for sin store indsats for fodbold og FIFA, hvilket man godt kan sige,
men at han blev korrumperet af Horst Dassler,
den tyske ejer af Adidas.
Vi producerer 15.000 sko, som er vores primære produkt,
og dertil 500 bolde om dagen.
Adidas havde et meget sammenflettet forhold til FIFA,
og Horst Dassler havde haft stor magt og indflydelse gennem årtier.
Mængden af Adidas, man så på TV under verdensmesterskabet,
afspejlede hvor stor indflydelse Adidas havde bag kulisserne.
Det siges, at Adidas stod for den overordnede reklamepakke
for VM i 1982 i Spanien.
Og Horst Dassler skrev en udbetaling til Havelange ind i kontrakten
for at sikre sig rettighederne, hvilket reelt var bestikkelse.
Så João Havelange, præsidenten for FIFA,
tog imod penge for reklamerettighederne.
Dassler overvejede, hvordan han ellers kunne bestikke Havelange
og dermed få rettighederne permanent,
for han vidste, at fodbold ville eksplodere i værdi.
Efterhånden som TV udviklede sig,
blev rettighederne til bare at se kampene meget værdifulde.
Så Horst Dassler gik ind i ren sportsmarketing.
Han vil gerne købe rettighederne til VM fra FIFA
og sælge dem til TV-kanalerne.
Havelange er ikke så interesseret i, hvad markedsprisen er.
Han er interesseret i, og her bliver det lidt grimt,
hvor mange penge Dassler kan give ham under bordet for rettighederne.
Dassler opretter firmaet ISL, International Sport and Leisure,
som begynder at opkøbe næsten alle rettigheder forbundet med FIFA.
På det tidspunkt var det en enkel og profitabel model for ISL.
Det var et direkte opkøb af rettigheder. Man tilbød en vis sum penge til FIFA
til gengæld for alle rettighederne.
Så kunne vi gøre alt med dem, også sælge dem for endnu flere penge.
Så længe FIFA tjente penge, var de glade,
for de forstod ikke selv, hvad vi lavede, men de kunne lide pengene.
De brugte helt afgjort deres magt til deres egen fordel.
Og hjernen bag det hele var Horst Dassler.
ISL fik reelt et monopol, og dermed begyndte vejen ind i mørket.
Havelange stolede på Blatter,
og Blatter opførte sig på en måde, som Havelange kunne stole på.
Han gjorde alt for præsidenten.
Jeg oplevede det selv.
Dengang var der 11 medlemmer i FIFA, og jeg selv var nummer 12.
Og på det tidspunkt spillede nr. 12 ikke.
Han var reserve i første halvleg, hvis nogen blev skadet.
Han spillede aldrig. Så jeg sagde:
"Jeg er ikke så dum, at jeg vil være nr. 12 hele livet."
Blatter var en meget ambitiøs marketingperson.
Han vidste, hvordan man kunne forhandle sig op ad stigen.
Og en måde var at være Havelanges loyale håndlanger.
Og i 1981 blev han generalsekretær.
Så han er Havelanges næstkommanderende.
Hallo.
Havelange var altid i Brasilien, måske hver anden måned,
for at se, om huset stadig stod der.
Så Blatter kunne stort set gøre, som han ville.
Han var den bedst orienterede. Han var edderkoppen i nettet.
Havelange var tilfreds med situationen.
Han kunne få sin bestikkelse og være præsident og få æren.
1982 FIFA VERDENSMESTERSKAB
Det øjeblik, hvor folk indså:
"Han er en magtfuld fyr. FIFA er noget andet nu",
var uden tvivl til VM i Spanien.
Der var et enormt kvalitativt spring fra det dystre Argentina
til det solrige VM i Spanien i '82, selv hvad angik vejret.
Blot det, at det var I Spanien,
hvor et fyrre år langt diktatur lige var slut. Franco.
Det var en helt anden situation. Lyset erstattede skyggerne.
Og den, der skinnede mest, var Havelange.
Der er en berømt scene,
hvor kong Juan Carlos og Havelange ankom sammen.
Og det virkede, som om kongen var Havelange,
fordi han og Juan Carlos havde så forskellige holdninger.
Det så ud, som om kongen var Havelange.
João Havelange blev en meget magtfuld person i FIFA.
Jeg tror ikke, der var en eneste udfordrer mod ham,
og gradvist begynder FIFA at tjene store penge.
Som FIFA-præsident har Havelange skabt et imperie, der er mange millioner værd.
Med det følger et liv i luksus.
Der udviklede sig en kultur, hvor disse folk opførte sig som baroner.
Sidste måned fløj han til Zürich og tilbage igen, bare for at sige goddag.
De bliver meget berømte for at føre et luksusliv.
De bedste biler, de bedste hoteller. Penge betyder ikke noget for dem.
Og Havelange var nærmest som en kejser i FIFA.
Næsten alle FIFA's penge kom fra ISL,
marketingfirmaet grundlagt af Adidas-chefen Horst Dassler.
ISL kontrollerer rettigheder, reklamerne i stadion
og alle andre kommercielle dele.
Han har haft stor succes med sit forhold til FIFA.
I al den tid betalte ISL bestikkelse
til Havelange, FIFA's præsident, for at kunne købe rettighederne til VM.
De ansatte begyndte at tale om ISL. "Hvorfor er det altid ISL?"
Jeg fik spørgsmål fra medierne,
som jeg var nødt til at besvare mere eller mindre korrekt.
Så gradvist opdagede vi, at noget var råddent.
Ja, men vi bragte det ikke på tale.
Blatter vidste, at ISL bestak Havelange.
Ved en fejl havde FIFA fået udbetalt halvanden million, og Blatter så det.
Det engelske forbund…
For Blatter var det en lille triumf,
for nu kunne han bevise, at Havelange blev bestukket.
Det var et bevis på, at Havelange var korrupt.
Det var et kirsebær øverst på kagen. Et smukt kirsebær til Sepp Blatter.
Og senere begyndte han at afsløre sine ambitioner.
1994 FIFA VERDENSMESTERSKAB
Et par år senere mærkede jeg, at han blev utålmodig.
Han havde ikke tålmodighed til at vente, til Havelange selv gik.
Han ville være præsident. Intet andet betød noget.
Blatter vidste, at Havelange var korrupt, og til sidst udnyttede han det.
De aftalte, at Havelange kunne blive på posten fire år endnu,
og derefter gå af på en velordnet måde og støtte ham.
Havelange kunne gå af med respekten i behold,
og Blatters drøm om at blive præsident blev opfyldt. Det var en ond pagt.
Min mission som præsident for FIFA vil slutte
samtidig med verdensmesterskabet i Frankrig i 1998.
Det må have været en stor skuffelse for Havelange.
Det er trist, at han går af. Jeg kan ikke forestille mig FIFA uden ham.
21 år sammen skaber et venskab,
og nu skal jeg først fordøje denne oplysning.
Han var ikke ærlig nok til at støtte den FIFA-præsident, der havde skabt ham.
Blatters historie handler om forræderi.
Jeg bliver træt bare af at tale om ham.
Han rammer forbi! Brasilien vinder VM!
Baggio er som naglet til stedet, han rører sig ikke.
Italien er nedtrykte, brasilianerne er lykkelige. Det begyndte…
I begyndelsen af 90'erne var de europæiske medlemmer af FIFA's bestyrelse
blevet utilfredse med den måde, Havelange og Blatter styrede FIFA på.
Så de nominerede Lennart Johansson
til FIFA's præsidentskab i 1998.
Jeg passer mine egne sager. Jeg har fremlagt mit program.
Folk ved, hvad jeg står for. Sådan er det.
Han var meget populær i FIFA og fik støtte fra europæerne,
som stadig var toppen af pyramiden i fodboldverdenen.
Det var en udfordring for Blatter.
-Hvordan med Sepp Blatters kandidatur? -Han er en god generalsekretær.
Vi kan også se på, hvad Havelange lærte Blatter,
og det vigtigste var at tælle stemmer og at andre lande også har mange stemmer.
Og når man vil skaffe stemmer, er det en dødelig affære.
Det er en stor svaghed i FIFA-systemet, som ingen har løst endnu.
Hvert land har én stemme.
For eksempel CONMEBOL, det sydamerikanske forbund,
som inkluderer Brasilien og Argentina, to af verdens største fodboldnationer,
som har vundet verdensmesterskabet flere gange,
har kun 10 stemmer til FIFA's præsidentskab,
men CONCACAF, som har alle de caribiske øer,
har over 30 stemmer til præsidentskabet.
Derfor skal en FIFA-præsident sørge for at gøre dem tilfredse.
Og hvem er præsident for CONCACAF i alle de år?
En mand ved navn Jack Warner.
I Caribien er der en tid efter Jack og en tid før Jack.
Før Jack passede det meste af Caribien deres egne sager.
Femogtyve lande, der deltog i CONCACAF og FIFA.
Da Jack kom til, forenede han de caribiske lande,
og han gav alle caribiske nationer,
lige fra det lille Turks og Caicos til det store Cuba,
en følelse af tilhørsskab.
Han ville have VM til Caribien.
Han mente, at alt, hvad Europa eller Afrika eller Asien fik,
alt det skulle Caribien også have.
Og han var en meget magtfuld person
i fodbold i Trinidad og Tobago. Intet skete uden ham.
Som det er i FIFA lige nu, skal man kunne skabe alliancer.
Sådan får man, hvad man vil have.
Jack Warner havde altid en medhjælper ved sin side, der hed Chuck Blazer.
Da jeg først undersøgte det,
fandt jeg mange artikler om Jack Warner, men ingen om Chuck Blazer.
Hvis der er en alternativ metode…
Han spillede ikke fodbold eller andre slags sport.
Han vidste intet om sporten. Han interesserede sig for administration.
Han var en hustler. Han var sælger. Det var hans største talent.
Han var træner for sine børns fodboldhold i New Rochelle,
og han tænkte: "Alle de børn spiller fodbold."
"Fodbold er blevet meget populært i USA."
Og han fandt ud af, hvordan man kunne tjene på det.
Han gik fra at være træner til at arbejde for fodboldforbundet,
som gav ham en plads i CONCACAF, hvor han mødte Jack Warner.
Det er sammenslutningen af nord- og centralamerikanske og caribiske forbund.
Hver af de tre zoner har lidt sin egen fodboldkultur.
Chuck hjalp Jack til at indse, at Caribien var en sovende kæmpe i CONCACAF,
på grund af et land, én stemme.
I en sammenslutning af 40 nationer,
hvis man kan organisere de 25 caribiske nationer,
kan de bestemme organisationens retning.
Så Chuck sagde: "Vi skal skabe en struktur, der fungerer for os."
"Lad os tjene nogle penge."
I 1990 blev Jack Warner valgt som præsident for CONCACAF
og gjorde Chuck til generalsekretær.
Han var allerede gennemført korrupt, men han lærte også af FIA
Hans appetit blev meget større.
Jack var afhængig af, at Chuck skaffede de TV-kontrakter,
som skabte rigdom for organisationen og især for de to mænd.
Chuck ville have en andel af alt.
Ligesom mafiabosser, der vil have deres del af alle aftaler.
Og Blazer mente de samme.
Sidste år fik jeg ansvaret for at oprette to nye konkurrencer…
Da de samler de caribiske stemmer og vinder CONCACAF,
indser de samtidig, at det er en stor blok af stemmer,
som også kan bruges til valg i FIFA.
Enhver, der ville være præsident for FIFA, måtte have Caribien med.
Man måtte have Jack Warner med, fordi han havde en stor stemmeblok.
Og de var ekstremt disciplinerede og loyale over for ham.
Blatter forstod udmærket,
at Jack havde gode forhandlingsevner i alt, hvad han gjorde.
Og Jack vidste, at Caribien ville opnå flere fordele gennem ham.
Så de blev "brødre".
Jack Warner kunne give ham et tilbud, der kunne få ham til at skifte mening.
Han er den type person.
Men det kunne europæerne ikke. Så han var fortabt fra begyndelsen.
Jeg beklager meget, at Europa og UEFA mener,
at fodbold åbenbart ikke eksisterer udenfor deres grænser,
og at alle skal indrette sig efter UEFA, og ikke omvendt. Vi er en stor familie.
Det har jeg et problem med.
Han var en af dem, der bad om penge for at stemme på Lennart Johansson.
Åbenlyst.
Han var kun interesseret i sin egen tegnebog.
Så han støttede Blatter.
Men vi håbede, at vi alligevel kunne vinde,
og vi håbede på at kunne samle hele Europa bag os.
To kandidater, schweizeren Joseph Blatter mod svenskeren Lennart Johansson.
Lennart Johansson vil anvende sin europæiske strategi på verdensplan.
Han har udviklet de europæiske turneringer.
Men man skal være på vagt hele tiden, for man kan ikke stole på folk.
Der er meget få, der ikke er villige til at ændre mening.
TO MÅNEDER FØR FIFA'S PRÆSIDENTVALG
Michel Platini har i dag sluttet sig til Sepp Blatters valgkampagne.
Han har meddelt, at han støtter Blatters forsøg på at blive præsident for FIFA.
Blatter sagde til sig selv: "Jeg er ikke særlig populær."
"Selvom jeg er schweizisk, er jeg ikke særlig populær hos de europæiske forbund."
Blatter vidste, at han blev set som en kedelig fodboldpolitiker,
så han sagde: "Her er Michel Platini, som er tidligere fodboldspiller
og har kastet sig ud i fodboldpolitik. Han ville være fantastisk for kampagnen."
Platini revolutionerede fransk fodbold.
Han revolutionerede det både på og udenfor banen.
Han havde en utrolig teknisk rækkevidde, hvilket gjorde ham til en unik spiller.
Han fik øje på Blatter og var imponeret over hans arbejde.
Og da opstod ideen om en fælles Platini-Blatter-valgkamp.
Han var en af de øverste på listen over verdens bedste spillere.
Han sagde: "Min værdi er en million."
Jeg sagde, "Okay, en million." Og et håndtryk.
Platini spillede en meget vigtig rolle i Europa,
for Blatter var ikke sikker på at blive valgt. Han var ikke favorit.
Da vi undersøgte det før kongressen, lå Blatter stadig langt bagud.
Asien var splittet.
Ganske mange af forbundene støttede Johansson.
Og vi mente, at båndene mellem Afrika og Europa var så stærke,
at alle de afrikanske stater ville stemme for Lennart.
Og så skete der mærkelige ting.
Okay, smil.
I april ringede Blatter til mig og sagde:
"Emmanuel, jeg vil gerne spørge dig om, hvordan man får de afrikanske stemmer."
Jeg sagde: "Du har en hård modstander."
"Johansson har allerede et nært forhold med CAF,
det afrikanske fodboldforbund."
"Men der er måske én ting, vi kan gøre."
Jeg fløj til Sydafrika for at møde formanden for det sydafrikanske forbund.
Jeg sagde: "Oli, jeg har brug for din hjælp."
"Her er en gylden mulighed for Sydafrika som nation
og for dig selv, om at være vært for VM."
"Hvis du træffer det rigtige valg, giver vi dig en garanti."
Og han sagde: "Hvis det passer, får I ikke bare Sydafrikas stemme,
men jeg kan også give jer de øvrige 14 COSAFA-medlemmer."
Så jeg sagde: "Bingo!"
Jeg ringede til Sepp og sagde: "Vi har en aftale her."
Det er pengene, der tæller, Direkte eller indirekte.
Og at love et VM er også en måde at love penge på.
En anden vigtig allieret for Sepp Blatter var Mohamed Bin Hammam.
Han var erhvervsmand fra Qatar og reelt hans kampagnechef.
Han var meget ambitiøs,
og han brugte Blatters valgkamp i '98 til sin egen fordel.
Han er en rig mand.
Meget indflydelsesrig og magtfuld.
Han får altid, hvad han vil have.
Bin Hammam var en meget loyal forhandler.
Blatter lærte, hvor vigtig Bin Hammam var.
Han holdt altid sine løfter.
Jeg hjalp ham gennem mine venskaber med afrikanerne og asiaterne
til at skaffe flere stemmer.
Jeg tjente ham, som ingen anden har tjent ham i hele hans liv.
PARIS, FRANKRIG
Flere har talt om brune kuverter, der blev udvekslet på FIFA-hotellet.
Mange afrikanske lande skiftede side lige før kongressen.
Vi kan kun antage, at der var penge involveret.
Der er snak om store pengesummer, der blev leveret til hoteller i Paris.
Ja, det blev der.
Det blev der. Hvad kan man gøre…
-Var det et rygte, eller er det sandt? -Nej, det er sandt. Det er sandt.
FIFA'S PRÆSIDENTVALG 8. JUNI 1998
Godmorgen.
Godmorgen. Hvordan går det?
Goddag, hr. Blatter.
Mine damer og herrer, velkommen til Paris og den 51. FIFA-kongres.
Uden yderligere forhalinger giver jeg ordet til hr. Havelange.
Og nu begynder afstemningen.
Vi har to kandidater.
Generalsekretæren for FIFA, Sepp Blatter,
og præsidenten for UEFA, Lennart Johansson.
Tak, hr. præsident.
Vores fodboldfamilie har brug for en ny leder.
Da jeg første min valgkamp og mødte delegerede på alle kontinenter,
ville jeg ikke love jobs, kontrakter, turneringer, penge eller anden støtte.
Og jeg ville ikke love økonomisk støtte til forbund,
der allerede retmæssigt ville få denne støtte.
I stedet for at give løfter, henviste jeg til mit program og dets budskaber:
Demokrati, solidaritet og gennemsigtighed.
Vi havde 12 minutter til præsentationen.
Johansson brugte vistnok ti minutter.
Han taler løs.
Og han var så overbevist om, at han ville blive valgt.
En stemme på mig er en stemme på ærlig fodbold og et ærligt FIFA.
Jeg gjorde det meget kortere, og jeg begyndte med: "I kender mig."
Jeg står for kontinuiteten i det udviklingsarbejde,
som hr. Havelange og hans administration,
som jeg var medvirkende til, har udført i de seneste år.
Og så sagde jeg: "Hvis jeg bliver valgt, vil jeg bringe VM til Afrika."
Og det var det.
Mange tak.
Og så begyndte vi på valgproceduren.
Algeriet.
Argentina.
Bahamas. Bahrain…
Mine damer og herrer, resultatet fra første valgrunde.
En kandidat skal opnå to tredjedele af stemmerne, som er 128 stemmer.
Hr. Joseph Blatter, 111 stemmer.
Hr. Lennart Johansson, 80 stemmer.
Vi går dermed videre til anden valgrunde.
Kære venner, jeg beklager, men 111-80…
Kampen er slut, og jeg synes, I skal spise frokost. Mange tak.
Vi forstod straks, at det var afgjort.
Afrika havde pludselig skiftet side, og nogle europæere…
…skiftede side og støttede ikke deres præsident.
så han følte sig forrådt,
og jeg synes ikke, det giver mening at tage en kamp,
hvor man allerede ved, man har tabt.
Jeg var forbløffet over, at folk, som jeg talte med,
at de ville stemme på mig, og det har mange af dem ikke gjort.
Og her tror jeg, at Blatter virkelig var en kunstner i at organisere det.
Jeg var den lykkeligste person i salen.
Jeg rejste mig op og sagde: "Sejr! Det er en befrielse for os."
Han har et umætteligt ønske om at være centrum for alles opmærksomhed.
Og det kunne have indbragt ham et nederlag, men det gjorde det ikke.
Jeg beder jer endnu en gang give et bifald til Lennart Johansson.
Og hvis Johansson var blevet valgt som præsident for FIFA,
ville de skandaler, vi nu kender til, ikke være sket.
Der kom en reaktion bagefter fra UEFA, som sagde…
Jeg husker det.
Jeg glemmer det aldrig.
"Dette er én sejr."
"Men du bliver aldrig præsident igen. Aldrig."
Det begyndte med Blatter og Havelange.
Og valget i '98 var grundlaget for alt det, der skete bagefter.
FIFA er stadig i kaos.
Mohamed Bin Hammam har anklaget Sepp Blatter for at være diktatorisk.
Hvor er vagterne?
At sige, jeg har bestukket nogen ved at betale for noget, er helt forkert.
Hvad har De på Blatter?
-Ingen kommentarer. -Hvorfor ikke?
Hold op med at sige, at FIFA er korrupt. FIFA er ikke korrupt.
Jeg føler mig svigtet, nedslået og træt. Nok er nok.
-Hvad med dit forhold til Jack Warner? -Det er slut.
Som jeg sagde, vil FIFA føle en tsunami. I har ikke set noget endnu.
Tekster af: Andreas Kjeldsen